Document ID: 31996R0540

Padomes Regula (EK) Nr. 540/96
(1996. gada 25. marts),
ar ko groza Regulu (EK) Nr. 3010/95, ar kuru pilnīgi vai daļēji tiek atcelti muitas nodokļi, kas piemērojami dažiem produktiem, uz kuriem attiecas kombinētās nomenklatūras 1. līdz 24. nodaļa un 27. nodaļa un kuru izcelsme ir Maltā un Turcijā (1995)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 113. pantu,
ņemot vērā Komisijas priekšlikumu,
tā kā ar Regulu (EK) Nr. 3010/95 [1] pilnīgi vai daļēji tika atcelti muitas nodokļi, kas piemērojami dažiem lauksaimniecības produktiem un dažiem naftas produktiem, kuru izcelsme ir Turcijā un Maltā; tā kā minētās regulas spēkā esamības laiks izbeidzās 1995. gada 31. decembrī;
tā kā nebūtu jāpārtrauc pastāvošās tirdzniecības attiecības; tā kā tāpēc būtu jāturpina piemērot minēto regulu;
tā kā šajā sakarā piešķirtajām tarifu priekšrocībām vajadzētu būt vismaz līdzvērtīgām tām priekšrocībām, ko Kopiena piešķīrusi jaunattīstības valstīm atbilstīgi vispārējai preferenču sistēmai;
tā kā Eiropas Kopienas un Turcijas muitas savienība stājusies spēkā 1995. gada 31. decembrī; tā kā tādēļ būtu jāgroza minētās regulas pielikumi,
IR PIEŅĒMUSI ŠO REGULU.
1. pants
Regulu (EK) Nr. 3010/95 groza šādi.
1. Regulas nosaukumā svītro "(1995)".
2. Regulas 1. pantu aizstāj ar šādu:
"1. pants
Atbilstoši katram produktam norādītajiem muitas nodokļiem Kopienā var ievest šādus produktus:
- no 1995. gada 1. janvāra - kombinētās nomenklatūras 1. līdz 24. nodaļā iekļautos produktus, kuru izcelsme ir Maltā un Turcijā un kuri uzskaitīti I un II pielikumā,
- no 1995. gada 1. janvāra līdz 1995. gada 30. decembrim - kombinētās nomenklatūras 27. nodaļā iekļautos naftas produktus, kas pārstrādāti Turcijā un uzskaitīti III pielikumā."
3. Regulas pielikumus groza šādi:
a) I pielikuma pēdējās slejas nosaukumā norādi "Laika posms no 1.7.1995. līdz 31.12.1995." aizstāj ar "No 1.7.1995.";
b) I pielikumā tabulu attiecībā uz kārtas numuriem 16.0500, 15.0510, 16.0520, 16.1070 un 16.2900 aizstāj ar šīs regulas I pielikuma tabulu;
c) II pielikumu aizstāj ar pielikumu šīs regulas II pielikumā;
d) no 1995. gada 31. decembra atceļ III pielikumu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1995. gada 1. janvāra, izņemot II pielikumu, ko piemēro no 1995. gada 31. decembra.
Šī regula uzliek saistības kopumā un ir tieši piemērojama visās dalībvalstīs.
Briselē, 1996. gada 25. martā

Labels: 17
14
3
6
18